cyanic-selkie/wikianc huggingface dataset:
Witenagemot
Witenagemot eller witena gemot, også kjent som witan (antagelig heller tittelen til medlemmene) var en politisk institusjon i det angelsaksiske England. Den var i funksjon fra før 600-tallet og fram til 1000-tallet. Navnet er avledet fra angelsaksiske ƿitena ȝemōt, eller witena gemōt, i betydning «møte av de kloke menn». Witenagemots hovedoppgave var å gi råd til kongen. Rådet bestod av de mest betydningsfulle adelsmenn i England, både verdslige og geistlige. Institusjonen er antatt å representere en aristokratisk videreutvikling av de forhistoriske tingene, folkeforsamlinger som tok viktige beslutninger, på angelsaksisk kalt folkmoot eller folkmote, rett og slett folkemøte, i sitt vesen en forløper til dagens parlament eller Storting. I England hadde disse gamle folkmootene på 600-tallet utviklet seg til forsamlinger av landets mektigste og viktigste folk, deriblant ealdormen, thegner og eldre geistlige, der disse kunne diskutere saker av både nasjonal og lokal betydning.
Opprinnelse
Det er generelt akseptert at engelske witenagemot hadde sin opprinnelse i oldtidens germanske folkeforsamlinger i friluft for blant annet å bevitne kongelige tildeling av landområder. Men uansett hvilken status de hadde på 300- og 400-tallet, ble dette ugjenkallelig endret da kristendommen ble introdusert rundt år 600. Etter dette var kirken og staten «uatskillelig sammenføyd», og dette ble reflektert i det sterke kirkelige element i witans medlemskap, samt hva de hva opptatt av; nedtegnelser viser at witan foretok beslutninger både på det kirkelige og det verdslige områdett.
Konstitusjon og begrensninger
Til tross for store anstrengelser fra historikere for å finne fellestrekk over tid, er witenagemotenes posisjon og virke forblitt «i det vesentlige uklart, skiftende og usammenhengende». Det er likevel mange kilder til witanenes ulike aktiviteter. Kunnskap om hvem som var witan og hvem som var tilstede ved deres møter, er gitt hovedsakelig ved lister over vitner til chartere (landtildelinger), som ble satt sammen på witenagemotene. Referanser til witanenes offisielle beslutninger er også bevart i lovverket. Den første nedtegnete beslutning fra et witenagemot var en lovsamling som ble fastsatt av kong Æthelbert av Kent en gang rundt år 600, det tidligste dokument som er bevart i angelsaksisk prosa. Imidlertid har witanene eksistert lenge før dette. Til sammen er rundt 2000 charter og 40 lovsamlinger bevart som bevitner arbeidet på møtene av witanene. Det er rundt 300 av disse som det finnes nedtegninger fra. Disse dokumentene indikerer klart at witanene var satt sammen av nasjonens fremste samfunnssjikt innen både kirken og adelen. Tilstede fra kirkens side var erkebiskoper, biskoper og abbeder, og tidvis også abbedisser og prester. På den verdslige siden var ealdormen (eller jarler i senere århundrer) og thegner tilstede. Medlemmer av kongefamilien var også der, og kongen selv var leder av møtet.
Forskeren Felix Liebermann sier i sin undersøkelse av witenagemoter at «dets funksjon og makt er svært forskjellig til ulike tider». Hans beskrivelse av dens konstitusjon er som følgende:
Witanene var bekjent i samtidens kilder for å ha ualminnelig makt til ceosan to cyninge, det vil si «å velge konge» fra blant den (utvidete) kongefamilien. Uansett, fram til 1000-tallet fulgte den kongelige rekkefølgen det «ordinære system med primogenitur (førstefødselsrett)». Forskeren Chadwick har tolket disse fakta som bevis for at det såkalte valg av kongen av witanene var kun en formell anerkjennelse av den avdøde kongens naturlige etterfølger. Men Liebermann var generelt mindre villig enn Chadwick til å se witanenes betydning som begravd under tyngden av kongelig prerogativ (forrett):
Liebermanns mer posisjon synes å være basert på et vitnemål av abbed Ælfric av Eynsham, en av de best kjente lærde engelske kirkemenn på 1000-tallet, som skrev:
I tillegg til funksjon i valget av engelske konger er det også fremmet at witenagemot hadde makt til å avsette en upopulær konge. Det har imidlertid bare skjedde to ganger så langt som man vet, i år 757 og 774 da Sigeberht av Wessex og Alhred av Northumbria ble hver for seg avsatt.
Witanenes makt er illustrert av følgende hendelse. I år 1013 da kong Ethelred II av England flyktet fra landet fra Svein Tjugeskjegg som deretter fikk witanene til å utrope ham som konge. I løpet av noen uker døde imidlertid Svein, og Ethelred ble kalt tilbake til England av witanene. I henhold til Den angelsaksiske krønike ville witanene kun motta ham den betingelsen at han styrte bedre denne gangen enn hva han hadde gjort tidligere. Ethelred gjorde så og ble gjeninnsatt som konge av England. Hans tilnavn Unready, «den rådville», hadde egentlig betydning «den som ble dårlig rådet», en hentydning at samtiden så på de som satt som witaner var delvis ansvarlig for hans dårlige regime. Selv om witanene ble anerkjent som kongens nærmeste rådgivere hadde flere witaner andre kapasiteter; de er nevnt som þeodwitan, «folkets witan», Angolcynnes witan, «Englands witan», og en angelsaksisk erkebiskop av York, Wulfstan II av York, skrev at «det er påliggende for biskoper at ærverdig witan alltid reiser med dem, og bor sammen med dem, i det miste i dette presteembete; og at de kan rådeføre seg med dem... og som kan være deres rådgivere til enhver tid.» Selv når de ble samlet uttrykkelig av kongene representerte ikke witenagemotene ikke den politiske viljen til alle i England: før England ble samlet på 800-tallet, ble atskilte witenagemot samlet av kongene av Essex, Kent, Mercia, Northumbria, Sussex og Wessex. Selv etter at Wessex ble den dominerende makten i England, og fortrengte andre kongedømmer, fortsatte lokale witaner å samles så sent som i 1067.
Funksjon og arv
Witaner kunne gi råd om administrasjonen og organiseringen av kongedømmet, forholde seg til spørsmål om skatt, lovgivning og om indre og ytre trusler. Witenagemot var på mange måter forskjellig fra framtidens parlament, dens makt var vesenforskjellig og med flere begrensninger som mangel på fastlagt prosedyrer og møtested. Witanene kunne forsøkte å forhindre kongelig enevelde og fremme en viss form for styring i tider når landet var mellom konger, men til syvende og sist svarte witenagemot til kongen. De kom kun sammen når han krevde det, og forsamlinger uten hans godkjennelse var tilnærmet forræderi. Witenagemot var mer enn et rådgivende forsamling. I en del tilfeller var svake konger, som Ethelred II, avhengig av witenagemot.
Visebølgen
Visebølgen er et norsk musikkprogram om visesang som gikk på NRK Radio fra 1993 til 2011. Programmet inneholdt musikalske innslag og intervjuer med visesangere, primært norske. Det var flere temasendinger, blant annet som tok for seg spesifikke år eller personer. Programleder var Eivind Bøksle. Programmet ble sendt på P2 og gikk fredager (tidligere på søndager).
Witenagemot
Funksjon og arv
Selv om det ikke var en bestemt møtedag kom witanene sammen minst en gang om året, tidvis oftere. Det var ikke et bestemt sted, men fulgte kongen som typisk nok heller ikke et bestemt hoff. Witenagemot er kjent for å ha møttes på minst 116 steder, blant annet Amesbury, Calne, Cheddar, Gloucester, London og Winchester. De møttes ofte på kongelige eiendom, men en del witenagemoter kom sammen under åpen himmel, som i de gamle ting eller folkmoot, ved kjente steiner, høyder, lund eller berømte trær.
Visebølgen
Av artister som var med i første sesong kan en nevne Lars Klevstrand, Lillibeth Lunde Elgstøen, de svensk Olle Adolphson og Bellman. I 1996 fikk man blant annet høre Alf Cranner, samt Ingrid Sahlin-Sveberg intervjue Gösta Taube, som var broren til den avdøde svenske trubadur Evert Taube. Året etter ble Gert Palmcrantz intervjuet, han var lydmann til den avdøde svenske trubadur Cornelis Vreeswijk. Ellers kan en nevne portrettprogrammer av den svenske Zarah Leander samt de norske Geirr Tveitt og salmedikteren Petter Dass.
Witenagemot
Funksjon og arv
Funksjonen med witenagemot ble avsluttet da normannerne invaderte England i 1066 og tok kontroll. Vilhelm Erobreren erstattet witenagemot med curia regis (kongens hoff). Vilhelm innførte en langt mer sentralisert styre som krevde andre måter å administrere landet. Angelsaksiske England fungerte på mange måter mer som en føderasjon av fylker, med lag på lag av lokale witaner, enn som et sentralisert kongedømme. Normannerne overtok nødvendigvis mange av den angelsaksiske formene og administrative metodene, men instituerte en ny og for sin tid en hardt, sentralt styre. Likevel ble curia regis av en del krøniker fortsatt kalt for «witan» så sent som til 1100-tallet
Chesterkatedralen
Chesterkatedralen (Chester Cathedral) er Den engelske kirkes katedral i Chester bispedømme. Den ligger i byen Chester i Cheshire.
Historie
Katedralens fundamenter er fra angelsaksisk tid, datert til 907. I 1092 gunnla Hugh Lupus, jarl av Chester et benediktinerkloster på stedet. Det ble viet til stedets skytshelgen, St. Werburga. Klosterkirken ble stadig utvidet inntil 1250, da den stort sett hadde fått dagens form.
Ved oppløsningen av Englands klostre i det 16. århundre ble klosterkirken en katedral. Den klarte seg nesten uskadd gjennom oppløsningsprosessen, først og fremst fordi Henrik VIII var en beundrer av bygningen. Noen bygge arbeider ble utført senere, og i det 19. århundre ble det gjennomført et omfattende restaureringsprogram hvor man også innførte noen nye elementer. De som hadde ansvaret for dette var Thomas Harrison i årene 1818–1820, Richard Charles Hussey 1843–1844, George Gilbert Scott 1868–1876 og Arthur Blomfield 1882–1887.
Færøyske frimerker 1988
Færøyske frimerker 1988. Det ble utgitt i alt sytten frimerker av Postverk Føroya i 1988. Det var fjortende året som Færøyene utga egne frimerker. I 1988 var det fem utgivelser, 2. februar en serie på fire merker med blomster, 11. april to Europa/CEPT-merker med tema transport og kommunikasjon, 6. juni fire merker med færøyske forfattere, 5. september tre merker julemøtet i 1888 og 17. oktober tre merker med motiv fra domkirkeruinen i Kirkjubøur. Utgivelsene forfatter og kirkeruinene var gravert av Czesław Słania.
Northern Lighting
Northern Lighting er blitt en merkevare innen dekorbelysning formgitt av norske designere. Deres mest kjente lampe er Oslo Wood, som i 2006 ble kåret til årets lampe av Elle Interiør.
Anne Cameron
Anne Cameron (født 20. august 1938 i Nanaimo, Britisk Columbia) er en canadisk forfatter av romaner, lyrikk, drama og barne- og ungdomsbøker.
Flere av hennes bøker er inspirert av urbefolkningenes kultur og mytologi; det gjelder blant annet de to bøkene som er oversatt til norsk: Barn av Sitt Folk (1990) og Drømmetaleren (1993).
Jaime Lachica Sin
Jaime Lachica Sin (kinesisk: 辛海梅; / 辛海棉, født 31. august 1928 i New Washington i Aklan på Filippinene, død 21. juni 2005 i San Juan i Metro-Manila) var kardinal og en av Filippinenes mest formidable kirkeledere. Han var katolsk erkebiskop av Manila fra 1974 til 2003. Jaime Sin spilte en viktig rolle da president Ferdinand Marcos mistet makten i 1983, og bidro til at fallet skjedde uten større blodsutgydelser.
Oppvekst, tidlig karriere
Jaime ble presteutdannet i Iloilo City (kirkelig navn: Jaro), Panays største by, og ble presteviet der i 1954. Han virket som prest i sitt hjembispedømme Capiz til han i 1967 ble utnevnt til hjelpebiskop av Jaro. To år etter ble han erkebiskop der, når han avløste erkebiskop José María Cuenco.
Erkebiskop av Manila
Han ble utnevnt til erkebiskop av Manila den 21. januar 1974 av pave Paul VI, og ble kardinal i 1976. Dette var under president Marcos' stadig mer eneveldige styre. Kardinal Sin var slett ikke blant de første av Filippinenes katolske biskoper som hadde lest faresignalene. Biskopene i noen av nabobispedømmene fortvilte over at kardinalen såpass lenge hadde vennskapelige forbindelser med Marcos-familien. Men da han så fikk et klarere syn for regimets korrupsjon og maktbrynde ble han raskt en av Marcos' mest formidable motstandere.
«People Power Revolution»
I 1986 gjennomførte Marcos en såkalt snap election. Hovedmotstanderen var Corazon C. Aquino, enken etter Benigno Aquino. Benigo var blitt drept på flyplassen i Manila straks etter at han steg av flyet, på vei tilbake etter et mangeårig eksil i USA. Tegn på omfattende valgfusk ble tydelige i løpet av opptellingen av stemmene, og kardinal Sin oppfordret da Manilas befolkning over den katolske radiostasjonen Radio Veritas til å gå ut på gatene og beskytte med sitt blotte nærvær noen fremtredende politikere og offiserer (fremfor alt den militære generalstabens visesjef Fidel V. Ramos, og forsvarsminister Juan Ponce Enrile) med omkring 300 mann som hadde barrikadert seg i to militærbaser etter å ha brutt med Marcos. Om lag én million filippinere gikk ut på gatene og dannet menneskelige barrikader langs «EDSA» og tilgrensende gater inntil de to basene. Han instruerte også kontemplative nonner om å gå i kapellet og be uavlatelig med utstrakte hender for en fredelig og rettferdig avslutning av diktaturet. Imens var erkebiskop og kardinal Ricardo Vidal i Cebu City behjelpelig med å bringe Corazon Aquino i sikkerhet ved at hun ble hemmelig innlosjert i et kontemplativt nonnekloster der.
Etter noen dramatiske dager der Marcos gav militære styrker ordre om væpnet angrep gjennom en menneskemasse på over to millioner for å fakke de avhoppede offiserer og politikere, ordrer som både marines og flyvåpen nektet å følge (flyver: Jeg så en sky som lignet et kvinneskikkelse, jomfru Maria, og jeg kunne ikke i min samvittighet angripe), gav Marcos tilslutt opp. Han flyktet først til det nordlige Filippinene og deretter til Hawaii.
Vest-Hellas
Vest-Hellas (gresk: Δυτική Ελλάδα, Dytiki Ellada) er en av tretten periferier i Hellas. Den er delt inn prefekturene: Akhaia, Aitolia og Akarnania og Ilia (Elis).
Jaime Lachica Sin
«People Power Revolution»
Begivenhetene har gått inn i historien under navnene «People Power Revolution» og «The Miracle at EDSA».
Vest-Hellas
Periferien ligger på begge sider av den vestlige delen av Korintbukta
Jaime Lachica Sin
Kamp mot korrupsjonen
Etter at Corazon Aquino overtok presidentvervet, fikk Sin en uformell men viktig rolle i filippinsk samfunnsliv. Selv om han var en sterk støtte for henne og kalte henne «ærlig og oppriktig», var han ikke tilfreds med at korrupsjonen i styringsorganene ikke tok slutt. Med henvisning til korrupsjonen under Marcos-tiden sa han: «Vi trodde den ville ta slutt da den styrtede diktatoren, Ali Baba, la på flukt, men vi har fremdeles de førti røverne blant oss.»
«People Power» igjen
I 1998 prøvde han forgjeves å hindre valget av filmskuespilleren Joseph Estrada til president på grunn av hans tvilsomme livsførsel. Kirken bar ikke begeistret for denne kandidaten som hadde en rekke barn med forskjellige kvinner og var beryktet for fyllefester og gambling. I 2000 hadde den senere president Gloria Macapagal-Arroyo nær kontakt under de begivenheter som ledet opp til det som senere er blitt kalt den andre «People Power»-oppstanden. I januar 2001 ledet kardinalen store gateprotester som førte til president Estradas fall etter anklager om korrupsjon og vanstyre.
Vest-Hellas
Hovedstaden i Vest-Hellas er Patras nordvest på Peloponnes.
Jaime Lachica Sin
«People Power» igjen
Fattige Estrada-tilhengere var rasende på Sin og på politikerne som hadde tvunget frem riksretten og slik fått fradømt han den kjente filmstjernen makten, stormet presidentpalasset Malacañang i mai 2001. Seks personer ble drept under opptøyene.
Sin stod kort etter frem med en oppsiktsvekkende beklagelse overfor de fattige: Kirken hadde på mange måter sviktet dem og gjort dem til et lett bytte for selviske mektige mennesker. Han bad om forsoning med de fattige, og sa at kirken ikke var «anti-Estrada, men pro-moral».
Vest-Hellas
Vest-Hellas har et typisk middelhavsklima med varme somre og milde vintre. Soldager dominerer om sommeren ved kysten, mens fjellområdene kan få noe mer overskyet vær og regn. Snø er vanlig om vinteren i fjellene Erymanthos, Panakhaikos og Aroania. Om vinteren ligger temperaturen på dagtid omkring 10 ºC i lavtliggende område.
Jaime Lachica Sin
Kardinal Sin og Kina
En av kardinalens søstre var blitt fast i Folkerepublikken Kina under «kulturrevolusjonen»; hun var russisklærer i Shanghai og var ikke i stand til å besøke sin bror i Manila før i 1986. Kardinalen fikk anledning til å besøke Kina ved to anledninger, og det anses at besøkene også var et ledd i Vatikanets sonderinger overfor de faslandskinesiske styresmakter. I 1995 lyktes det ham å bringe en gruppe kinesiske katolikker til Manila for å være med på den katolske Verdensungdomsdagen som det året ble avholdt i den filippinske hovedstaden, og som pave Johannes Paul II også besøkte. Dette var den første gang at kinesiske katolikker fra fastlandet fikk tillatelse til å delta på et pavelig arrangement.
Kardinal Sin etablerte også et presteseminar ved navn «San Lorenzo Mission Institute» i Makati City nær Manila. Instituttet hadde til hensikt å forberede prester som kunne virke blant kinesere i hele verden, også på fastlandet når dette skulle vise seg mulig.
Fratreden og død
Kardinal Sin fylte 75 år i 2003 og leverte da i henhold til kirkerettens sterke anbefaling inn sin avskjedssøknad til paven. Han hadde da slitt med stadig dårligere helse. Han hadde i flere år vært dialysepasient, og i slutten av mars 2003 fikk han et slag mens han feiret messen. Avskjedssøknaden ble innvilget etter få uker.
Kardinal Sin var alltid klar i sin oppfatning om at religion har en rolle å spille i statens anliggender, en overbevisning han oppsummerte under sin avskjedsseremoni: ''«Det er min plikt å få Kristus inn i politikken. Politikk uten Kristus er nasjonens verste svøpe.»''
Kardinalen kunne ikke delta på konklavet i 2005 som valgte pave Benedikt XVI, da hans helse var for skrøpelig til at han maktet den lange reisen til Roma.
Han døde tidlig om morgenen den 21. juni 2005 i det katolske sykehuset «Cardinal Rufino Santos Medical Center» i San Juan, en av kommunene i Stor-Manila.
Episkopalgenealogi
Hans episkopalgenealogi er:
Morten Brenne
Arbeid som dirigent
Brenne har tidligere dirigert en rekke korps og orkester. Her er et utvalg:
Endosymbiontteorien
Endosymbiontteorien er en teori som angår mitokondrier og kloroplaster og deres mulige opprinnelse. Nå er disse celleorganeller som finnes i eukaryote celler. Men ifølge denne teorien var de opprinnelig separate prokaryote organismer, som skal ha gått i symbiose med cellene. De utviklet seg da fra å være ulike bakterier til å bli en del av cellen, og ute av stand til å leve uavhengig av den.
Teorien ble først brakt opp av Andreas Schimper i 1883. I 1905 foreslo Konstantin Mereschkowsky muligheten for at kloroplaster opprinnelig var endosymbionter, mens Ivan Wallin i 20-årenenutvidet teorien til også å gjelde for mitrokondrier. Teorien ble først avvist fordi man trodde de ikke hadde DNA, noe som ble motbevist i 1960-årene. Dette førte til at Henry Ris brakte teorien fram i lyset igjen, før Lynn Margulis utdypet og populariserte den rundt 20 år senere.
Mulige beviser på denne hypotesen er blant annet:
Selv om mitokondriene og kloroplaster ikke kunne overlevd utenfor cellen nå, så kan det være på grunn av at de har tapt de nødvendige genene for dette opp igjennom årene. På grunn av de overbevisende argumentene er teorien generelt akseptert blant de fleste av dagens biologer.
Horsemanship
Horsemanship er et samlebegrep som omfatter anvendt hestekunnskap basert på en grunnleggende forståelse av hestens naturlige medfødte instinkter og atferd.
«Horsemanship» har sitt opphav bl.a. i filosofien til den greske forfatteren, hærføreren og historikeren Xenofon som skrev On Horsemanship 350 f.Kr. og har vært av stor betydning for utviklingen av ridekunst fra de første kavaleriene, der det å kunne manøvrere og kontrollere en hest gjaldt en kamp på liv og død, til det vi i dag best kjenner som dressur. Begrepet blir i dag særlig brukt om atferdsregulerende læring og tilpasning, og kurs i det som gjerne kalles natural horsemanship har økt sterkt i popularitet i Norge de siste årene.
HLS
HLS kan vise til:
Balfron
Balfron (skotsk-gælisk: Both Fron) er en landsby (village) i regionen Stirling i Skottland. Den er lokalisert nær elven Endrick Water langs veien A875, 29 km vest for byen Stirling og 26 km nord for Glasgow. Selv om landsbyen er en rural bosetning er den innenfor pendleravstand til Glasgow og soveby for pendlere. Folketallet er for 2020 beregnet til 2140 innbyggere.
Stedsnavn
Det gæliske stedsnavnet Both Fron betyr «sorgens hytte». Det har sin opprinnelse i en legende om at landsbyen ble angrepet av ulver som stjal barn fra landsbyens hjem. Legenden er en folkeetymologisk forklaring da ulver generelt skyr mennesker, og det har ikke blitt bevart noen skriftlige opptegnelser på ulver som har drept mennesker i Skottland, skjønt etter store slag med mange døde ville det antagelig ha vært ulike typer åtseldyr tilstede.
Det første dokumenterte beviset på en bosetning på stedet er fra 1303, da stedets navn ble nedtegnet som Buthbren.
Transport
Balfrons jernbanestasjon, som er knyttet til jernbanelinjen mellom Kirkintilloch og Aberfoyle, ble åpnet for å betjene pendlerbyen i 1856. Den stengte i 1951.
Hovedveien i Balfron er A875. Lokale busstjenester leveres av McGill's Scotland East.
Shepherdia
Shepherdia er en planteslekt i sølvbuskfamilien i ordenen Rosales. Den omfatter 3 arter som vokser i Nord-Amerika og Mellom-Amerika. Bladene er ofte avrundet lang-ovale eller svakt spatelformede, og kan være dunhårete.
Mans lovgivende råd
Mans lovgivende råd (engelsk The Legislative Council; mansk Yn Choonseil Slattyssagh) er overhuset til Mans lovgivende forsamling, Tynwald. Forkortelsen LegCo blir ofte brukt.
Shepherdia
Artene omfatter de som er nevnt i taksonboksen under «delgrupper». Bærene er føde for bjørner og noen slags larver, og er også spiselige for mennesker. I USA og Canada lager man syltetøy og sauser av bærene. Kanadisk bøffelbær har svært bitre, gule frukter, som delvis er giftige (psykedeliske) og som derfor aldri spises direkte.
Mans lovgivende råd
Det består av elleve medlemmer (MLCs):
Medlemmene av Det lovgivende råd blir valgt av medlemmene av House of Keys for en periode på fem år. Fire stykker går av samtidig og fire nye medlemmer blir så valgt. Et medlem må være minst 21 år gammel og ha fast bosted på Man.
I tillegg har den engelske kirkes biskop av Sodor og Man samt attorney general seter i Det lovgivende råd. Biskopen er et voterende medlem, attorney general er et ikke-voterende medlem og presidenten avlegger kun stemme ved stemmelikhet.
Til tross for navnet har vanligvis ikke rådet initiativrett til å foreslå nye lover, men går i stedet igjennom lovutkast som er fremmet i House of Keys.
Pasto
San Juan de Pasto er hovedstad i provinsen Nariño vest i Colombia og har om lag 400 000 innbyggere. Byen ligger i 2527 meters høyde i dalføret «Valle de Atriz» i Andesfjellene nær vulkanen Galeras.
Byen ble grunnlagt i 1536 av den spanske conquistadoren Lorenzo de Aldana. Byen fikk navnet «San Juan de Pasto» etter den indianske urbefolkningsgruppen «Los Pastos» som opprinnelig bodde i området.
Hvert år arrangeres det et stor karneval i byen som kalles «Carnaval de Blancos y Negros» der egne karnevalsflåter transporteres gjennom byen.
Hawker Tempest
Hawker Tempest var et britisk en-motors jagerfly / jagerbomber. Det ble konstruert av Hawker Aircraft Ltd. og er ansett som et av de mest effektive fra andre verdenskrig. Hawker Tempest hadde fire av den nye, kortløpede 20 mm Hispano Mk.V montert i vingene og kunne også føre raketter og bomber.
Det var utstyrt med en Napier Sabre IV motor på 2250 hk. Flyet ble først brukt mot tyske V1-raketter over England, og under felttoget i Frankrike i 1944 ble det spesielt brukt mot tysk panser. Det hadde en medium rekkevidde på 1190 km. Det kunne bære 907 kg med bomber.
Giftering
Gifteringen påtas av to personer den dagen de inngår forlovelse eller ekteskap. I Norge bæres ringen vanligvis på høyre ringfinger, eller gullbrand som den også kalles. Ringen viser omverdenen at personene har inngått i ekteskapet og lovet hverandre evig troskap. Ringen er et symbol på evigheten, da den hverken har en begynnelse eller ende. Den brukes også på venstre hånd.
Se også
Ring (Schmuck) Ring (sieraad)
Dharmachakra
Dharmachakra (sanskrit: धर्मचक्र; pāli: Dhammacakka; tibetansk འཀོར་ལོ།, chos kyi 'khor lo; betydningen Dharmas hjul eller Lovens hjul) er et symbol for dharma, Buddhas lære om veien til sann opplysning. Et tilsvarende symbol brukes også innen jainismen.
Ordet chakra betyr opprinnelig hjul på sanskrit, og et hjul med åtte eller flere eiker er et av de eldste symbolene for buddhismen, og har vært brukt som det siden de eldste fasene av indisk buddhisme.
Avhengig av utformingen kan hjulet representere ulike meninger:
Sirkelformen tolkes også som et uttrykk for lærens fullkommenhet. Navet representerer disiplinen som er kjernen i meditasjonen.
Vel
Vel kan vise til:
Ballingry
Ballingry (skotsk-gælisk Baile Iongrach; skotsk: Ballingry, Bingry ) er en liten by (town) i regionen Fife i Skottland. Den er lokalisert nær grensen til regionen Perth and Kinross, nord for Lochgelly. Folketallet er beregnet til 5940 for 2020. De tidligere adskilte landsbyene Ballingry, Lochore, Crosshill, og Glencraig er nå på et vis vokst sammen, og sammen med nabobyen Lochgelly, er Ballingry en av Fifes «områder for fornyelse» og er klassifisert som i behov fornyelse økonomisk og sosialt. Etter den andre verdenskrig ble det planlagt å opprette en bosetning og boliger for å huse befolkningen som ble trukket til denne delen av Fife av mulighetene skapt av det som den gang var en ekspanderende kullindustri.
Toponymi
Stedsnavnet Ballingry kan komme fra skotsk-gæliske baile iongrach, som betyr «øsende eiendom», muligens fra vannkildene i bakkene over byen. Det kan også betydningen «Jesu landsby» (eller, «kirkebyen») eller noe lignende, ved at navnet er en kombinasjon av den gæliske Ball, «landsby», og INRI for «Jesus».
Pagani
Pagani Automobili S.p.A. er en italiensk produsent av supersportsbiler, stiftet av Horacio Pagani i San Cesario sul Panaro (Modena, Italia). Også involvert i begynnelsen var Juan Manuel Fangio, fem ganger Formel 1-vinner. Paganis to modeller kalles Zonda og Huayra.
Pølseklype
Pølseklype er et vanlig kjøkkenredskap til å plukke opp pølser fra varmt vann eller en grill uten å brenne seg eller å skade pølsene.
De fleste pølseklypene er formet som andre typer matklyper og koketenger, det vil si som en tang med sakshåndtak og bredt nebb, som en stor klesklype eller lang, v-formet pinsett. Klypene er laget av tre, metall eller varmebestandig plast og passer til pølser med ulik fasong og størrelse.
Eugene Wigner
Eugene Wigner (født 17. november 1902 i Budapest i Østerrike-Ungarn, død 1. januar 1995 i Princeton i New Jersey i USA) var en ungarsk-amerikansk fysiker og matematiker.
Han ble tildelt Nobelprisen i fysikk i 1963 «for hans bidrag til teorien om atomkjerne og elementærpartikler, særlig gjennom sin oppdagelse og anvendelse av den grunnleggende symmetri-prinsippene».
Algerie under Sommer-OL 1972
Algerie under Sommer-OL 1972. Fem mannlige sportsutøvere fra Algerie deltok i friidrett og boksing under Sommer-OL 1972 i München. Det var tredje gangen Algerie deltok i et OL, de vant ingen medaljer.
Færøyske frimerker 1989
Færøyske frimerker 1989. Det ble utgitt i alt femten frimerker av Postverk Føroya i 1989. Det var femtende året som Færøyene utga egne frimerker. I 1989 var det fem utgivelser, 6. februar en serie på tre merker Tórshavn domkirke 200 år, 10. april to Europa/CEPT-merker med tema leketøy og samme dag to merker med færøyske folkedrakter, 5. mai tre merker med sportmotiv fra øylekene og 2. oktober tre merker med motiv av fuglefjell på Suðuroy. Utgivelsene Tórshavns kirke, folkedrakter og fuglefjell på Suðuroy var gravert av Czesław Słania.
Valea Goblii
Valea Goblii er ei sideelv til Mureș i provinsen Alba i Romania.
Holt ungdomsskole
Holt ungdomsskole var en ungdomsskole på Holt på Kongsvinger. Skolen ble åpnet i 1975 og hadde i 2008 rundt 260 elever. Skolen omfattet Holthallen, en idrettshall som ble åpnet i 1976. Skolen ble nedlagt i 2018 og elevene overflyttet til den nye Kongsvinger ungdomsskole.
Skolen mottok stort sett elever fra delene av byen som ligger sør for Glomma, det vil si Marikollen, Kurudlia, Digerudlia, Puttara, Holt, Rasta, Vennersberg og Langerudberget. Elevene kom på slutten fra barneskolene Marikollen og Vennersberg.
Olav Eriksen
Olav Eriksen (født 10. februar 1927 i Fredrikstad, død 23. mai 1992) var en norsk opera – og konsert-sanger, baryton. Han virket også som sangpedagog.
Holt ungdomsskole
Skolen var kjent for dramaoppsetninger av høy kvalitet. Blant forestillinger som er blitt satt opp er Peer Gynt, Den kaukasiske krittringen av Bertolt Brecht, Grease, Ronja Røverdatter og Cats.
Amerikansk vannspaniel
Amerikansk vannspaniel (FCI #301) er en middels stor og kraftig apporterende vannhund. Hodeskallen er bred med markert stopp. Den har lange brede hengeører og øynene er kastanje- eller hasselbrune. Halen har pels hele veien ut til spissen. Rasen ble avlet frem i USA med utgangspunkt i en rekke raser inkludert engelsk vannspaniel og irsk vannspaniel.
Holt ungdomsskole
En gruppe elever fra skolen vant i 1998 konkurransen Årets Nysgjerrigper for prosjektet «Hvorfor er det mer kreps i Grønnbekken enn i Skinnarbølåa?»
Olav Eriksen
Utdannelse
Olav Eriksen begynte å studere musikk i København. Komponisten og sangeren Arne Dørumsgaard fattet interesse for ham, og introduserte ham for bl.a. Kirsten Flagstad som han prøvesang for. Hun oppmuntret ham til å gå videre med sangen. En velstående person bisto med midler så han kunne fortsette studiene i København i to nye sesonger. I Stockholm studerte han med Andrejeva von Skilondz som bl.a. var lærer for Eva Prytz og Elisabeth Söderström. I 1954 studerte han i Roma ved Conservatorio di Sancta Cecilia, verdens eldste musikkonservatorium. Der var han elev av Madame Maraliano Mori.
Amerikansk vannspaniel
Amerikansk vannspaniel elsker vann, er en munter, intelligent jakthund. Den høyt utviklede luktesansen kan også gjøre den til en utmerket trøffelhund, ettersøkshund, narkotikahund eller lignende. Den trenger mye mosjon og mental aktivisering. Daglig stell av pelsen, spesielt på ørene.
Olav Eriksen
Karriere
Olav Eriksen debuterte i Roma i 1955 – som Nardo i operaen La finta Giardiniera av Wolfgang Amadeus Mozart. Mot slutten av femtitallet ble han engasjert til operaene i Regensburg, Mainz, og Wiesbaden. Dirigenten Herbert von Karajan tok ham til Wiener Staatsoper i 1961. Her sang han Sprecher i Tryllefløyten og Valentin i Faust av Charles Gounod.
I Tyskland sang han, foruten de nevnte roller, Amfortas i Parsifal av Wagner, Marcello i La bohème av Giacomo Puccini, Rigoletto av Verdi og ikke minst Creon i Oedipus Rex av Igor Stravinskij. Etter hvert spesialiserte han seg på romanser og kirkemusikk. Han medvirket ved en rekke festspill, blant annet i Amsterdam, Aten, Antiqua-festivalen i Guatemala (1971) og Seattle i USA. Olav Eriksen medvirket ved konserter med Seattle Symfoniorkester, og gjestet byens opera i rollen som Grev Almaviva i Figaros bryllup, (Le nozze di Figaro) av Mozart.
Sin Norgesdebut hadde Olav Eriksen som Escamillo i Carmen av Georges Bizet på Den Norske Opera i 1961. Senere sang han rollene som Valentin i Faust, Guglielmo og Don Alfonso i Così fan tutte av Mozart. Han framstilte etter hvert også Wolfram i Tannhäuser av Richard Wagner, Figaro i Barbereren i Sevilla av Gioacchino Rossini, og Germont i La traviata av Giuseppe Verdi.
I lang tid var han den mest benyttede sangeren ved Festspillene i Bergen. I 1977, da han fylte 50 år, kunne han se tilbake på 20 år med konserter i regi av Festspillene, både på Troldhaugen, i Troldsalen og i Konsertpaleet, forløperen for Grieghallen.
I regi av Rikskonsertene turnerte han land og strand i Norge. Han hadde og opptredener i NRK, radio og TV, og sang inn flere LP-plater.
Olav Eriksen døde 23. mai 1992 av komplikasjoner etter en hjerteoperasjon, 65 år gammel.
Pedagog
Olav Eriksen var en ettertraktet pedagog. I 1973, da han flyttet hjem til Norge etter å ha vært bosatt i utlandet i 25 år, fikk han et lektorat på Veitvet Musikkonservatorium (senere Østlandets Musikkonservatorium) og, fra samme år, en amanuensis- stilling ved Norges musikkhøgskole.
Distriktspolitikk
Distriktspolitikk er politikk som på ulike måter og med ulike virkemidler tar sikte på å tilgodese geografiske områder som i et samfunn betraktes som periferi.
Den mest direkte form for distriktspolitikk er direkte pengeoverføringer (subsidier) til ulike formål, for eksempel å holde bosetningen på et stabilt nivå.
Norge
I Norge ble det i 2011 brukt 34 milliarder NOK av staten på ulike distriktspolitiske tiltak. Nedgangen i befolkningstallet fortsatte og spesielt ungdom og kvinner flyttet til sentrale strøk. Dette har dels sin årsak i at midlene i hovedsak nå brukes til vekst i by- og senterregioner, dels at studenter i byene gjerne blir boende på studiestedet etter endt utdanning. Urbane strøk med gode kommunikasjonsmidler og kulturtilbud virker mer forlokkende enn små og mer rurale strøk. Større fagmiljøer er også noe som trekker.
Li Ao (1935–2018)
Li Ao (kinesisk: 李敖, pinyin: Lǐ Áo; født 25. april 1935 i Harbin i provinsen Heilongjiang i Kina, død 18. mars 2018 i Taipei) var en kinesisk forfatter, historiker og politiker i Taiwan.
28. serierunde i Premier League 2008/09
28. serierunde i Premier League 2008/09 ble spilt tirsdag 3. mars og onsdag 4. mars.
Brent & resirkulert
Brent & resirkulert er et musikkalbum med Nils Aune & Prepple Houmb, albumet kom 2. september 2011 og er duoens første plate.
Sporliste
Alle låter er skrevet av Nils Aune.
Trond Svendgård
Trond Svendgård (født 10. desember 1980) er en norsk kokk fra Rognan i Nordland.
Trond Svendgård vant i 2003 Bocuse d'Or, også kjent som VM i kokkekunst, sammen med Charles Tjessem. Han var på det norske kokkelandslaget i perioden 2004–2006, og drev restaurantene Lysthuset, Svendgårds og Front i Bodø perioden i 2001–2007. Han har også jobbet på Gastronomisk Institutt i Oslo i perioden 1999–2001.
Svendgård har også vært en aktiv konkurransekokk og vant sølv i NM i kokkekunst i 2001 i en alder av 21 år. Han har blitt verdensmester i Skrei i 2001 og fått tittelen Young chef of the year i 2003, gull i NNM i 2001 og 2002, gull i Årets kokk i 2002 sammen med Charles Tjessem samt diverse medaljer med det norske kokkelandslaget. Trond Svendgård var tidligere medlem av Kokkenes Mesterlaug Nordland. Svendgård har også bidratt til en rekke kokebøker, blant annet kokkelandslagets store kokebok og reisekokeboken La Restinga. Trond Svendgård har siden 2008 satset for fullt på norsk belysningsdesign i selskapet Northern Lighting, hvor han også har designet to av lampene i kolleksjonen selv; «Snowball» og det lysende elghodet «Moo». I tillegg til lampedesign satser han nå på kokkekvartetten The Flying Culinary Circus som reiser rundt i verden for å lage mat og show. De har blant annet opptrådt i Hollywood, London og München.
Præriehunder
Navnet «hund» har de fått på grunn av sin gjøende stemme. De har underjordiske bol, og det dannes mange jordhauger under utgravingen. De lever sammen i store grupper og danner et nettverk av ganger under bakken. Præriehundene kan bli 45 centimeter lange. De sitter gjerne oppreist på bakbena og speider etter fiender.
Præriehunder er svært sosiale dyr som hilser hverandre med at de presser leppene mot hverandre (kysser). De har også utviklet et språk for trusler og ukjente dyr.
Joe Chindamo
Joe Chindamo (født 1961 i Melbourne i Australia) er en australsk jazzpianist.
Kinnarp
Kinnarp er et tettsted i Falköping kommune i Västra Götalands län i landskapet Västergötland i Sverige. Det ligger cirka 11 kilometer sør for Falköping. I 2010 hadde tettstedet 917 innbyggere.
Næringsvirksomheten består i stor del av kontormøbelfabrikken Kinnarps, som med årene har vokst til en verdensomspennende virksomhet.
Trondheim katedralskole
Trondheim katedralskole (Schola Cathedralis Nidrosiensis), populært kalt «Katta» er blant Norges eldste skoler. Oslo katedralskole, Bergen katedralskole og Hamar katedralskole er knyttet opp mot kardinal Nicolas Brekespears besøk i Norge 1151/52, og opprettelsen av kapitler ved de norske domkirkene.
Historikk
Før skolen fikk sin nåværende beliggenhet, kjenner en fra historiske kilder til fem ulike steder hvor skolen har holdt hus.
Den eldste delen av dagens skole er Harsdorff-bygningen (Munkegata 8), som sto ferdig i 1786 og ble reist for midler testamentert av Thomas Angells stiftelser. Bygningen er tegnet av Caspar Fredrik Harsdorff, som var en av sin tids ledende arkitekter i København. Den skal være den første skolebygning i landet som er bygd med midtkorridor. Festsalen i andre etasje har to marmorrelieffer av Bertel Thorvaldsen. Bygningen ble fredet i 1983.
På 1920- og 1930-årene gjennomgikk skolen en større utvidelse, med bygninger tegnet av Carl J. Moe. Den nyeste fløyen – mot Erling Skakkes gate – er tegnet av Knut Bergersen og ble tatt i bruk i 1960-årene.
Skolen feiret 700-årsjubileum i 1917, 800-årsjubileum i 1952 og 950-årsjubileum i 1980 – denne rikholdigheten på jubileer kommer av en ganske stor usikkerhet i kildematerialet på når skolen egentlig ble stiftet. Men etter lange debatter og diskusjoner er dette nå klart.
Skolen i dag
Trondheim katedralskole tilbyr tre studieforberedende studieprogrammer: studiespesialiserende utdanningsprogram, utdanningsprogram for musikk, dans og drama og utdanningsprogram for medier og kommunikasjon. Skolen er den eneste i Trondheim som tilbyr latin som valgfag, samt en avdeling for International Baccalaureate. I tillegg tilbyr skolen et internasjonalt studieløp i form av et studieår i Norfolk i England i andre videregående.
Skolen bestyrer tre legater som kan søkes av nåværende eller tidligere elever: Hildur Amdals legat for kvinnelige studenter innenfor engelsk språk, kultur og litteratur; Peder Olivarius Eggens legat for teologistudenter; og Asbjørn Byes legat for trengende elever ved skolen. I tillegg deles Kong Harald Vs ærespris ut ved skolen som den eneste i landet.
Rektor er (per 2020) Hilde Hov.
Skolens devise
Skolens devise er det latinske «per ardua ad astra» – gjennom motstand/arbeid til stjernene.
Gullruten 2000
Gullruten 2000 var den tredje utgaven av Gullruten. Utdelingen fant sted i forbindelse med Nordiske mediedager i Bergen og ble delt ut i Grieghallen fredag 9. juni 2000. Prisen gjaldt norsk fjernsynsproduksjon fra våren 1999 til våren 2000.
TV 2-programmet Gutta på tur vant to priser mens kanalens dokumentarserie Dokument2 vant sin første av en lang rekke priser. NRKs naturveteran Hans Chr. Alsvik fikk hedersprisen. Det ble delt ut 17 priser, en mer enn året før, og for første gang var prisen en ren fjernsynspris uten priser for oppdrags- og reklamefilmer. Nye klasser av året var beste dokudrama, som senere ble til klassene beste reality og beste dokusåpe, og beste nettside til et TV-program som kun ble delt ut to ganger. Klassen som året før gikk under navnet beste underholdningsdrama hadde endret navn til beste situasjonskomedie og såpe, mens åpen klasse og beste promo ble delt ut for siste gang. Kristin Clemet var juryformann og det var totalt 140 påmeldte programmer.
Nominerte
Beste TV-drama
Beste humorprogram
Beste situasjonskomedie og såpe
Beste dokudrama
Beste magasinprogram
Beste reportasje
Beste dokumentar
Beste barneprogram
Beste programleder
Beste TV-skuespiller
Beste promo
Beste nettside til et TV-program
Folkets TV-pris
Storbritannias rettsvesen
Britiske rettsvesen viser til britisk lov som i Storbritannia har tre forskjellige rettssystem; engelsk lov (for England og Wales); nordirsk lov (basert på common lov – felles lov); og skotsk lov (et hybridsystem basert på civil law (som ikke norsk motsvarighet) og bestanddeler av common lov – Loven om Unionen av 1707 garanterer Skottland et eget rettssystem).
For øyeblikket er Overhuset den høyeste domstolen for anker for alle kriminelle og sivile rettshendelser i England, Wales og Nord-Irland, og for alle sivile rettshendelser i Skottland. Under Loven om Konstitusjonelle reformer av 2005 skal en ny øverste domstol, Supreme Court of the United Kingdom, tre i kraft i 2009.
Den øverste domstol for jurisdiksjon i England og Wales består av ankedomstolen, Court of Appeal, High Court of Justice (for privatrett) og Crown Court (for strafferett), mens den skotsk sheriff courts er en motsvarighet til engelske county courts.
Intet felles lovverk
I Storbritannia finnes det ikke allmenn lov som isteden erstattes av delvis hevdvunne rettsregler, hvilket pleier å sammenfalle under benevnelsen uskrevne lover eller såkalte common lov – felles lov, til dels kongelige forordninger og parlamentsbeslutninger, såkalte statute law – lovfestet lov, dels såkalt equity – billighetsrett, det vil si rettsregler som har oppstått ved at rikskansleren har gitt mildere dom i tilfeller hvor common law ikke var tilstrekkelig, samt til dels i tilfeller som romersk og kanonisk rett.
Cinerama.no
Cinerama.no (tidligere kjent som DVDnett) er en norsk nettside for DVD-filmer som har eksistert siden 1998. Nettstedet anmelder ferske DVD-utgivelser og bedømmer både filmen i seg selv og DVD-versjonen. Kriteriene for DVD er bilde- og lyd-kvalitet samt eventuell ekstamateriale. CINERAMA gir to terningkast per film: En for selve filmen og en for selve DVD-utgaven.
I 2007 skiftet de navn fra DVDnett til CINERAMA.
Siden ble lansert i 1998 og har flere fellestrekk med DVDarkivet.
Statistikk
CINERAMA var i oktober 2009 ranger som nummer 1,220,099 på Alexa Internet over de mest besøkte nettsidene i verden. Den var nummer 10,213 over mest besøkte norske nettsteder. Tallene viste at 79 % av nettsidens brukere kom fra Norge.
Tjøme radio
Tjøme radio (LGT) var en norsk kystradiostasjon i Horten i Vestfold med ansvar for blant annet å lytte på nødkanalene for båttrafikken fra svenskegrensa til Farsund. Tjøme Radio lå fra 1910 til 2008 på øya Tjøme ytterst i Oslofjorden, 25 km sør for Tønsberg. Tjenestene ble fra 2008 til 2018 drevet fra Kystverkets sjøtrafikksentral i Horten.
Kystradiostasjonen ble lagt ned 1. januar 2018, da tjenestene ble overtatt av Rogaland radio som et ledd i sentraliseringen av kystradioene mot hovedredningssentralene.
Historikk
Tjøme radio ble opprinnelig opprettet av den norske marine i 1905 som radiotelegrafstasjon sør på Tjøme under navnet Thoraas Signalstation. 1. juli 1910 ble stasjonen overtatt av Telegrafvæsenet uten vederlag. 15. november samme år ble Tjøme radio åpnet og plassert på Treidene hvor den har vært siden. I 1917 ble det bygd stasjonsbygning i tilknytning til funksjonærboligen. I 1965 kom det ny stasjonsbygning.
Sist i april 2008 flyttet Tjøme radio inn i nye lokaler i Marint senter i Horten for å skape et nærmere samarbeid med Kystverkets sjøtrafikksentral på samme sted. Navnet Tjøme radio ble beholdt etter flyttingen.
4. april 2017 ble det klart at Telenor Kystradio legger ned Tjøme radio, sammen med Florø radio og Vardø radio, fra 1. januar 2018.
Oppgaver
Da kystradiotjenesten ble lagt om i 2004, ble bare fem kystradiostasjoner igjen langs norskekysten. Tjøme radio fikk utvidet dekningsområdet i forhold til tidligere, med ansvar for sikkerheten på kyststrekningen fra svenskegrensen rundt Lindesnes til Farsund.
Tjøme Radio har blant annet lyttevakt 24 timer i døgnet hele året på VHF-kanal 16 som er nødkanal for båt- og skipstrafikken i området. Tjøme radio hjelper også fritidsbåter, for eksempel ved motorhavari og grunnstøtninger, og nås på telefonnummer 120. Tjøme Radio rapporterer dessuten om skip med farlig last som trafikkerer farvannet.
Da passasjerferja MS «Scandinavian Star» brant natt til 7. april 1990, var det Tjøme radio som fanget opp nødsignalene og ledet redningsaksjonene den første tiden. 159 mennesker omkom i ulykken, og den natta ble den mest dramatiske i Tjøme radios historie.
Munken kino
Munken kino var Larviks kino- og teatersal fra 1921 til 2009. Munkens første sjef var senere ordfører Oscar Andersen. Vegger og tak i salen gjør den til kanskje den flotteste teatersalen i Norge med de ti originale freskomaleriene på veggene og den dekorerte ellipseformede kuppelen i taket.
Første forestilling ble holdt kl. 17.00 tirsdag 20. september 1921. Munken kino var frem til 2009 et kombinasjonslokale som ble brukt til både kino, teater, konserter, seminarer, dans, møter m.m. Søndag 6. september 2009 kl. 21.00 ble den siste kinoforestillingen vist med filmen Cinema Paradiso.
Navnet
Navnet Munken fikk kinoen etter en navnekonkurranse før innvielsen, der 1. premie fristet med 100 billetter. Av 190 forslag var det 5 forslag på Munken. Arken og Konsert-Biografen kom på 2.- og 3.-plass.
Dekorasjon
Munkens dekorasjoner av salen er utført av Paul Ansteinsson (1885–1939), en av norges fremste kinomalere, assistert av arkitekt Jacob Hanssen.
Freskomalerier
Det er ti freskomalerier på veggene. Motivene er hentet fra eventyret Kvitebjørn og kong Valemon (Østenfor sol og vestenfor måne). Det er fire malerier på hver av langsidene, samt et på hver side av scenen.
Andre dekorasjoner
Taket med det elipsefornede kuppelhvelvet i armert betong var enestående da det ble bygget i 1921. Dekorasjonene i taket er også utført av Paul Ansteinsson.
Da lydfilmen kom i 1930 ble det lagt strie på vegger og filt i taket for å bedre akustikken. Deler av den opprinnelige stjernehimmelen kan skimtes gjennom filten helt ytters i dekorasjonen.
Når gjestene går ut av salen gjennom hoveddøren synes Larvik kommunes gamle kommunevåpen.
Polarsirkelen videregående skole, studiested Moheia
Polarsirkelen videregående skole, studiested Moheia var en videregående skole i Skolegata 22 Mo i Rana i Rana kommune på Helgeland i Nordland. Skolen ble opprettet i 1953 som Mo kommunale høgre allmennskole, og ble senere kalt Rana kommunale høgre allmennskole og Rana gymnas. I 1975 fikk den navnet Moheia videregående skole.
Den 1. august 2007 ble skolen en avdeling av Polarsirkelen videregående skole sammen med Kongsvegen videregående skole og Mjølan videregående skole. Siv Lysvold, som var rektor ved Moheia videregående skole, ble da rektor for alle tre skolene.
Den 27. januar 2012 foreslo Fylkesrådet i Nordland å samlokalisere de tre studiestedene på ét sted, og 24. oktober 2012 vedtok Rana kommune og Nordland fylkeskommune at samlokaliseringen blir på Mjølan. Vedtaket skapte strid, og enkelte elever markerte sin motstand ved å droppe første skoledag i 2014 i protest. Samlokaliseringen vil finne sted i 2017.